Estiya Homay

Estiya Homay vêrde de zi, ınka zi merduman miyan de problem vıraşto u tam nêzaniyena ke uca de Homa esto ya zi çıniyo. Tarix de xeylê merduman zey filozof u zanayan Homay sero argumani vıraştê u argumanê xo aver tıra kerdê yanê podayê. Terminolociya felsefe de estiya Homay problema gırda u pê ontolociya Homay gıredaya. Yanê konseptê ontolociye de Homay sero merdum şeno fıkır bıvırazo. Ema Homay sero werênayışvıraştış xeylê problem ano. Ornagên, Homay erd u asmêni sero terim hewl nêşeno bıvıraziyo.

Problemê estiya Homay sero argumani şenê hirê madeyan de bınusiyê:
 Homa esto
 Homa çıniyo
 Homa esto ya zi çıniyo, no problem nêşeno bışınasiyo

Her çi ra raver, gereke ke eke Homa esto, karakterê xo ra bıewniyo, yanê Homa sêniyo? Çıçıyo u senên aseno? Dinê monoteistiki de konseptê Homay oyo ke her çi ra xebera xo esta, her çi vıraşto, zano u vêneno, zanayışê xo zafo u gırdo. Heto bin ra dinanê binan de zi Homay estê yanê Homa yew niyo.

 Argumani 
 Argumanê ke vanê Homa esto 
Teizm, Deizm, Panteizm u Panenteizm estê ke vanê uca de Homay esto.

 Argumanê ke vanê Homa çıniyo 
Ateizm esto ke vano estiya Homay mumkın niya. Dınya ser de xırabiye xeylê esta, erd u asmên madeyan ra yeno pêra u na ri ra ke uca de Homay bêmade nêşeno bıbo. Yew zi vano ke eke dınya de nizam esto, nizam merduman ra vıraziyeno yanê Homay dınya sero nizamê xo nêvırazeno.

 Argumanê ke vanê ke estiya Homay nêşena bışınasiya 
Agnostisizm esto ke vano Homa esto ya zi çıniyo, merdum nêşeno tam emin bo, yanê nêşeno bızano ke uca de Homay esto ya zi çıniyo. Homay sero delili bes niyê.

Kategoriye:Homa